Diari Oficial de la Generalitat Valenciana


Sumari del DOGV 4001, del 17-05-2001 (2001/4141)

RESOLUCIÓ de 4 d'abril de 2001, de l'Institut Valencià de Finances, per la qual s'adjudica una operació de préstec a llarg termini per import de 32.797.743 euros a favor de la Generalitat Valenciana.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4001

Data del DOGV
:   17-05-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/4141


Organisme emissor
:   Institut Valencià de Finances

Tipus de document
:   Resolució

RESOLUCIÓ de 4 d'abril de 2001 de l'Institut Valencià de Finances, per la qual s'adjudica una operació de préstec a llarg termini per import de 42.233.623 euros a favor de la Generalitat Valenciana. [2001/4141]
  
Les anuals Lleis de Pressupostos de la Generalitat Valenciana autoritzen el Govern Valencià perquè, a proposta del conseller d'Economia, Hisenda i Ocupació, emeta deute públic de la Generalitat Valenciana a càrrec de l'endeutament de cada any.
  
El Decret 132/1992, de 20 de juliol, del Govern Valencià atribueix competències a l'Institut Valencià de Finances i el Decret 94/1996, de 21 de maig, del Govern Valencià, regula la gestió del deute públic, la gestió financera i la coordinació de l'endeutament de les entitats autònomes i empreses de la Generalitat Valenciana. Així mateix l'ordre de 23 de setembre de 1998 de la Conselleria d'Economia, Hisenda i Administració Pública desplega parcialment el Decret 94/1996, de 21 de maig.
  
El Decret 187/2000, de 22 de desembre, del Govern Valencià que regula el termini del Deute Públic de la Generalitat Valenciana de l'exercici 2000, estableix que el conseller de Economia, Hisenda i Ocupació, a través de l'Institut Valencià de Finances, podrà autoritzar, a càrrec de l'endeutament de 2000, la conversió del deute de Tresoreria ja contractat en Deute Públic de la Generalitat Valenciana, fins a un límit màxim de 16.947.583.643 pessetes, que es podrà materialitzar en euros o en divises, resultat de la reestructuració d'operacions vives a curt termini que ja es computen com a endeutament de la Generalitat Valenciana.
  
Per això i de conformitat amb la normativa vigent, resolc:
  
Primer
  
Adjudicar una operació de préstec a llarg termini en els termes següents:
  
Prestatari: Generalitat Valenciana
  
Import: 46.228.564 euros (9.700.227.655 pessetes)
  
Entitat prestadora: Banco Europeo de Inversiones
  
Termini: 10 anys
  
Data disposició: 4 d'abril de 2001
  
Data d'amortització: 15 de març de 2011
  
Tipus d'interés: 4,65% (revisable el 15 de març de 2006)
  
Data pagament interessos: 15 de març de cada any)
  
Segon
  
Aquesta operació de préstec té per objecte el refinançament de deute públic de la Generalitat Valenciana, instrumentat fins a la data en préstecs a curt termini, i que corresponen a l'endeutament de 2000, d'acord amb el Decret 187/2000.
  
València, 4 d'abril de 2001.- El director general de l'Institut Valencià de Finances: José Manuel Uncio Lacasa.